FI Euroopan unionin virallinen lehti L 161/3

ETA:N SEKAKOMITEAN PÄÄTÖS

N:o 2/2005,

tehty 8 päivänä helmikuuta 2005,

ETA-sopimuksen liitteen I (Eläinlääkintä- ja kasvinsuojeluasiat) muuttamisesta

ETA:n SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,

sekä katsoo seuraavaa:

(1) Sopimuksen liite I muutettiin 29 päivänä lokakuuta 2004 tehdyllä ETA:n sekakomitean päätöksellä N:o 140/2004 (1).

(2) Avilamysiini-lisäaineen hyväksymisestä rehuissa 20 päivänä helmikuuta 2003 annettu neuvoston asetus (EY) N:o 355/2003 (2) olisi otettava osaksi sopimusta.

(3) Eräiden hivenaineiden ryhmään kuuluvien rehun lisäaineiden hyväksymisedellytysten muuttamisesta 25 päivänä heinäkuuta 2003 annettu komission asetus (EY) N:o 1334/2003 (3), sellaisena kuin se on oikaistuna EUVL: ssä L 14, 21.1.2004, s. 54, olisi otettava osaksi sopimusta.

(4) Eläinten ruokinnassa käytettävistä lisäaineista 22 päivänä syyskuuta 2003 annettu Euroopan parlamentin ja neuvoston asetus (EY) N:o 1831/2003 (4) olisi otettava osaksi sopimusta.

(5) Erään kokkidiostaatin käytön hyväksymisestä rehuissa kymmeneksi vuodeksi 21 päivänä lokakuuta 2003 annettu komission asetus (EY) N:o 1852/2003 (5) olisi otettava osaksi sopimusta.

(6) Eräiden hivenaineiden ryhmään kuuluvien rehun lisäaineiden hyväksymisedellytysten muuttamisesta annetun asetuksen (EY) N:o 1334/2003 oikaisemisesta 1 päivänä joulukuuta 2003 annettu komission asetus (EY) N:o 2112/2003 (6) olisi otettava osaksi sopimusta,

ON PÄÄTTÄNYT SEURAAVAA:

1 artikla

Muutetaan sopimuksen liitteessä I oleva II luku tämän päätöksen liitteen mukaisesti.

2 artikla

Asetusten (EY) N:o 355/2003, (EY) N:o 1334/2003, sellaisena kuin se on oikaistuna EUVL: ssä L 14, 21.1.2004, s. 54, (EY) N:o 1831/2003, (EY) N:o 1852/2003 ja (EY) N:o 2112/2003 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

3 artikla

Tämä päätös tulee voimaan 9 päivänä helmikuuta 2005, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle (7).

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 8 päivänä helmikuuta 2005. ETA:n sekakomitean puolesta Puheenjohtaja Richard WRIGHT

(1) EUVL L 102, 21.4.2005, s. 4.

(2) EUVL L 53, 28.2.2003, s. 1.

(3) EUVL L 187, 26.7.2003, s. 11.

(4) EUVL L 268, 18.10.2003, s. 29.

(5) EUVL L 271, 22.10.2003, s. 13.

(6) EUVL L 317, 2.12.2003, s. 22.

(7) Valtiosäännön asettamista vaatimuksista ei ole ilmoitettu.

LIITTEEN

ETA:n sekakomitean päätökseen N:o 2/2005

1. Numeroidaan 1a kohta uudelleen 1aa kohdaksi.

2. Lisätään 1 kohdan (neuvoston direktiivi 70/524/ETY) jälkeen kohta seuraavasti: ”1a. 32003 R 1831: Euroopan parlamentin ja neuvoston asetus (EY) N:o 1831/2003, annettu 22 päivänä syyskuuta 2003, eläinten ruokinnassa käytettävistä lisäaineista (EUVL L 268, 18.10.2003, s. 29). Tätä sopimusta sovellettaessa asetusta koskevat seuraavat mukautukset: a) Islanti saa — pitää voimassa kokkidiostaatteja ja histomonostaatteja koskevan kansallisen lainsäädäntönsä; — pitää voimassa antibiootteja koskevan kansallisen lainsäädäntönsä siihen asti, kun nämä aineet poistetaan rehujen lisäaineita koskevasta yhteisön rekisteristä asetuksen 11 artiklan 2 kohdan mukaisesti. b) Norja saa — pitää voimassa kokkidiostaatteja, histomonostaatteja ja kasvunsääteenä käytettävään hivenaineet-ryhmään kuuluvaa kuparia koskevan kansallisen lainsäädäntönsä; — pitää voimassa antibiootteja koskevan kansallisen lainsäädäntönsä siihen asti, kun nämä aineet poistetaan rehujen lisäaineita koskevasta yhteisön rekisteristä asetuksen 11 artiklan 2 kohdan mukaisesti. c) Mukautuksia a ja b sovelletaan myös lupiin, jotka koskevat kokkidiostaattien, histomonostaattien, kasvunsääteenä käytettävän hivenaineet-ryhmään kuuluvan kuparin ja antibioottien käyttöä lisäaineena eläinten ruokinnassa.”